Jurij Čornak

Jurij Čornak ( Georg Zschornack; * 23. nowembra 1934 w Nowej Wjesce, † 25. februara 2015) bě serbski młynk, inženjerski ekonom, předewzaćel a politikar (DBD a FDP).

Wón bě wot 1960 čłon Demokratiskeje ratarskeje strony (DBD) a bě wot 1960 do 1990 jeje předsyda w Šešowje kaž tež čłon Njeswačanskeje gmejnskeje rady. Wot 1988 do 1990 bě nimo toho Budyski wokrjesny předsyda DBD.

Při prěnich swobodnych wólbach do Ludoweje komory NDR w měrcu 1990 bu Čornak woleny do poslednjeho parlamenta NDR. Při rozpušćenju DBD w awgusće 1990 přestupi do Swobodneje demokratiskeje strony (FDP) a bě w oktobrje jedyn ze 144 zapósłancow, kiž zaćahnychu z Ludoweje komory do Zwjazkoweho sejma. Cyłoněmskemu sejmej přisłušeše pak jenož hač do decembra 1990.

 Wotkaz 
 Krótkobiografija 

Kategorija:Muž
Kategorija:Rodź. 1934
Kategorija:Zemr. 2015
Kategorija:Serb
Kategorija:Wosoba (Njeswačidło)
Kategorija:Wosoba (Nowa Wjeska)
Kategorija:Němski politikar
Kategorija:Politikar (20. lětstotk)
Kategorija:Čłon Ludoweje komory